
Es selamun aleykum braco!


Da li je u islamu dozvoljen box kao sport ili kao hobi, i da li je dozvoljeno preko boxa uvlaciti mlade muslimane u pokornosti Allahu dz.s.? Sve u svemu, koji je islamski stav o boxu?


Allah vas nagradio i hvala vam unaprijed!


* 
* 
* 
* 
* 
* 
* 

 
Je li dozvoljeno baviti se boksom?

Ve alejkumusSelam,


Poznato je pravno ***[pravilo](https://pitajucene.com/search/pravilo/questions/ "Pretraži pitanja o pravilima")*** da je dozvoljeno baviti se (pa i profesionalno) onim što je dozvoljeno, osim onoga što je izuzeto jasnim dokazom. ***[Islam](https://pitajucene.com/search/islam/questions/ "Pretraži pitanja o Islamu")*** dozvoljava bavljenje sportom. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., poticao je ashabe, r.a., da prakticiraju neke sportove i vježbe koje pomažu da tijelo ostane u formi, pod uvjetom da to ne nanosi štetu.


Što se tiče boksa, dozvoljen je ako je u sferi hobija i ako se trenira neudaranjem u ljudske mete (tj. šakama se udara vreća predviđena za to, a ne ljudsko biće).


Profesionalno bavljenje boksom, a posebno onim u kojem se ne koristi zaštitna oprema i u kojem se protivnik želi povrijediti, sport je koji se suprotstavlja temeljnim načelima islama, od kojih su zabrana nanošenja štete i imperativ prevencije, uklanjanja štete i njenih posljedica. Islam poziva humanosti, a zabranjuje nanošenje ozljeda.


Boks kao profesija nije dozvoljen, jer dovodi do ozljeda i nosi sa sobom rizik da protivnika učini invalidom, ili ga ubije. Islam nikada ne dozvoljava nanošenje štete osobi, bez obzira radilo se o muslimanu ili nemuslimanu. Pravno pravilo glasi: **„Nema činjenja štete, niti se na štetu uzvraća činjenjem štete!“**


Boks uključuje direktne udarce u glavu i lice, a Islam to zabranjuje, na osnovu hadisa Allahovog Poslanika, s.a.v.s.: *„Ako se neko od vas tuče s nekim (u drugoj verziji: udara nekog), neka ga ne udara u lice!“* (Buharija i Muslim)


A Allah najbolje zna!


**Prof. ***[Jasmin Djanan](https://pitajucene.com/search/Jasmin+Djanan/answers/ "Pretraži odgovore od prof. Jasmin Đanan")*****


preuzeto sa <http://www.n-um.com>


